jkorsvik/nowiki_second_scrape_merged huggingface dataset:
Rirkule

En rirkule eller kåte er en vanligvis halvkuleformet utvekst på stammen av bjerk, gran eller furu, som et resultat av en plantesykdom eller et virusangrep. Veden i disse er oftest hardere enn vanlig treverk, og de er derfor populære for treskjærere og knivmakere. Formen gjør at de minste rikulene tradisjonelt blir brukt til å lage turkopper av, mens de største kan ende opp som fruktfat, treboller, barnevugger eller lamper, avhengig av formgiverens fantasi. Vanligst er det likevel at de blir gjort om til knivskaft og slireemner.
Innenfor samisk kultur blir rirkuler brukt til å lage runebommer.
Fenomenet rikuler har mange navn. De kan alternativt kalles
bjørkeknuter, 
bjørkekuler, 
koppknuter, 
koter, 
kåter, 
nuter, 
rier, 
riler, 
rilknuter, 
rilkuler, 
rirkuler, 
risknuter eller knort.


== Se også ==
Heksekost


== Eksterne lenker ==
Bilder av forskjellige rikuler på Kammeret.no
Verdens største rikule? Artikkel i Helgeland Arbeiderblad 2005
Milivoje Novakovič

Milivoje Novakovič (født 18. august 1979 i Ljubljana) er en slovensk fotballspiller som for øyeblikket ikke har klubb og spiller for det det slovenske herrelandslaget som angrepsspiller.


== Klubbkarriere ==
Novakovič begynte sin karriere med ungdomsfotball i den lokale klubben Olimpija Ljubljana, men meldte overgang til den østerrikske klubben ASK Voitsberg i 2002. Etter å ha spilt der i én sesong dro han videre til Mattersburg, hvor han også spilte én sesong, men med flere seriekamper. Sesongen etter dro han til storklubben LASK Linz, hvor han fikk én sesong med over 20 kamper, før han dro fra Østerrike og til den bulgarske klubben Litex Lovech.
Han fikk sitt gjennombrudd under 2005/2006-sesongen i Litex Lovech, blant annet som klubbens toppscorer og gjennom klubbens deltagelse under UEFA-cupen 2006/07, hvorpå han dermed ble lagt merke til av flere europeiske klubber. I august 2006 ble han klar for den tyske klubben FC Köln i en overgang verdt €1,5 millioner euro, og i 2007/2008-sesongen var han toppscorer i 2. Bundesliga. I midten av september 2008 ble han valgt til kaptein av daværende trener Christoph Daum, men mistet dette gjennom en disputt med påfølgende trener Zvonimir Soldo i november 2009.
Han ble lånt ut til den japanske klubben Omiya Ardija inntil desember 2012. Deretter i 2014 dro han til japanske Shimizu S-Pulse, og signerte for Nagoya Grampus i 2015. Han ble frigitt i utgangen av 2015.


== Landslagskarriere ==
Novakovič fikk sin landslagsdebut for Slovenia våren 2006, og scoret sine første mål som ekte hat-trick i vennskapskampen mot Jamaica den 31. mai 2006. Han har siden debuten spilt i underkant av 40 landskamper og scoret 16 mål. Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.


== Eksterne lenker ==
(de) Milivoje Novakovič – Munzinger Sportsarchiv 
(en) Milivoje Novakovič – FIFA 
(en) Milivoje Novakovič – UEFA 
(jp) Milivoje Novakovič – J.League Data 
(en) Milivoje Novakovič – Transfermarkt 
(en) Milivoje Novakovič – national-football-teams.com 
(en) Milivoje Novakovič – WorldFootball.net 
(en) Milivoje Novakovič – FootballDatabase.eu 
(de) Milivoje Novakovič – fussballdaten.de 
(en) Milivoje Novakovič – Soccerway 
NZS.si – Spillerprofilen til Milivoje Novakovič hos Nogometna Zveva Slovenue (NZS)
Somalisk shilling

Somalisk shilling er myntenheten som brukes i Somalia. Frem til 1991 var den svært stabil og var bundet med sine britiske tvillingverdier. I 1991 begynte verdien å stagnere, særlig med tanke på intern uro i landet. Somaliland har utstedt sin egen valuta (somalilandsk shilling) og i større grad begynte man å bruke dollar, og senere euro i landet. I dag har man klart å få øket verdien til somalisk shilling, takket være en viss stabilisering i landet, noe som man håper fører til at man får en sterkere økonomisk vekst på lang sikt.
Tadsjikisk somoni

Somoni er myntenheten i Tadsjikistan. Den ble innført den 30. oktober 2000 for å erstatte tadsjikisk rubel, som var svært bundet til den gamle sovjetiske rubelen. Valutaen er oppkalt etter den nasjonale helten Ismail Samani, som også kan staves som Somoni.
Bojan Jokić

Bojan Jokić (født 17. mai 1986) er en slovensk fotballspiller som for den russiske klubben FK Ufa og for det slovenske herrelandslaget.


== Klubbkarriere ==
Jokić startet sin fotballkarrière i klubben Triglav Kranj i 2003, hvor han fikk 57 seriekamper frem til 2005. Deretter spilte han Gorica, hvor han vant det slovenske seriemesterskapet i 2006. Etter dette ble han utenlandsproff da han meldte overgang til Sochaux og den franske toppdivisjonen Ligue 1 i 2007. 
Etter å ha spilt i overkant av 40 kamper for den franske klubben gikk han i januar 2010 på en utlånsavtale til den italienske klubben Chievo som skulle vare til juni 2010, men i mai samme år ble det klart at avtalen med Chievo ble gjort permanent.


== Landslagskarriere ==
Jokić debuterte for Slovenias herrelandslag som 19-åring den 28. februar 2006. Han fikk sitt første landslagsmål for Slovenia i en vennskapskamp mot Qatar den 3. mars 2010. Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.


== Referanser ==


== Eksterne lenker ==
(en) Bojan Jokić – FIFA 
(en) Bojan Jokić – UEFA 
(fr) Bojan Jokić – LÉquipe 
(en) Bojan Jokić – Transfermarkt 
(en) Bojan Jokić – national-football-teams.com 
(en) Bojan Jokić – WorldFootball.net 
(en) Bojan Jokić – Soccerbase.com 
(en) Bojan Jokić – FootballDatabase.eu 
(de) Bojan Jokić – fussballdaten.de 
(en) Bojan Jokić – Soccerway 
(en) Spillerprofil på Det Slovenske fotballforbund (NZS) også tilgjengelig på Slovensk
TECO gasskraftverk

TECO gasskraftverk er et varmekraftverk i Thailand. Det har en installert produksjonskapasitet på 700 MW. Brenselkilden er naturgass. Anlegget ble utbygd med driftsstart i 2000.


== Se også ==
Liste over verdens største olje- og gasskraftverk
Nam Phong kraftverk

Nam Phong kraftverk er et varmekraftverk i Thailand. Det har en installert produksjonskapasitet på 710 MW. Brenselkilden er naturgass og fyringsolje. Operatør er det statlige energiselskapet EGAT.


== Se også ==
Liste over verdens største olje- og gasskraftverk


== Referanser ==
Nong Chok kraftverk

Nong Chok kraftverk er et varmekraftverk i Thailand. Det har en installert produksjonskapasitet på 488 MW. Brenselkilden er naturgass og fyringsolje. Operatør er det statlige energiselskapet EGAT.


== Se også ==
Liste over verdens største olje- og gasskraftverk
Den norske skolen i Málaga

Den norske skolen i Málaga er en norsk privatskole som ligger i Benalmádena kommune vest for Málaga by i Spania.Skolen ble ferdig bygget høsten 2006 Skolen er godkjent som 10-årig grunnskole.Den norske skolen blir drevet etter norsk læreplan, men i henhold til spansk lovverk er det obligatorisk spanskopplæring på alle klassetrinn.
Skolen har plass til 140 elever.
Skolen har en kantine, bibliotek, en fin skolegård, ballbinge, og lekeplass, FAU-kiosk som er åpen etter skoletid på tirsdager. 
Bakgrunnen for etableringen av skolen var et behov for at nordmenn som hadde opphold i Andalucía, skulle ha et undervisningstilbud for sine barn. 
Skolen drives av en spanskregistrert organisasjon.


== Referanser ==
Australian National Airways

Australian National Airways var et australsk flyselskap som fikk kort levetid.
Selskapet ble grunnlagt i 1929 av Charles Kingsford Smith og Charles Ulm. Selskapet begynte operasjoner i januar 1930. Ved oppstarten ble det anskaffet fem Avro 618 Ten,  tre-motors fly tilsvarende  Kingsford Smiths berømte Southern Cross. Selskapet startet med flyvninger mellom Sydney og Brisbane og Sydney – Melbourne,
Allerede etter et års drift måtte selskapet avvikles. I løpet av den korte tiden hadde to av flyene havarert, begge i 1931 et i mars 1931 i Britisk Malaysia og et annet i  november 1931 i De australske Alper.


== Flåte ==
VH-UMF Southern Cloud (havarert mars 1931)
VH-UMG Southern Star
VH-UMH Southern Sky
VH-UMI Southern Moon
VH-UNA Southern Sun (havarert november 1931)Da selskapet ble oppløst ble  Southern Moon kjøpt av  Ulm som modifiserte flyet for lang-distanse flyvninger. De to andre ble solgt til et annet australsk selskap.
Slattumsrøa naturreservat

Slattumsrøa naturreservat er et skogsområde i Lillomarka, Nittedal kommune, og utgjør 1443 da.
Naturreservatet ligger vest for Skytta i Nittedal, og er avgrenset av kraftlinje i øst, lysløype i sørøst og av fylkesgrensa mot Oslo i sørvest. Innenfor reservatet ligger tjernene Romstjern, Lusevasan og størstedelen av Bleiktjern, som alle drenerer til Steinbruvannet i Oslo utenfor reservatet.
Formålet med naturreservatet er å bevare et større område med gjenværende gammelskog med dets biologiske mangfold i form av naturtyper, økosystemer og arter, samt områdets naturlige økologiske prosesser. Området har en betydelig mengde med dødved og elementer med dødvedkontinuitet. Området har en særskilt vitenskapelig og pedagogisk betydning som et eksempel på denne type skog i lavlandet på Østlandet, og en egenart i form av til dels store grantrær og rike vegetasjonstyper.


== Eksterne lenker ==
Direktoratet for naturforvaltning, faktaark
Zlatko Dedič

Zlatko Dedič (født 5. oktober 1984) er en slovensk fotballspiller som fra 30. juni 2021 er klubbløs. Han spiller også for det slovenske herrelandslaget.


== Klubbkarriere ==
Dedič begynte sin karriere med ungdomsfotball i Koper og fikk tre seriekamper med klubben i perioden 2000 til 2001. Etter dette ble han utenlandsproff i den italienske klubben Parma, hvor han slet med å få spilletid på førstelaget. Dette gjorde at han ble utlånt til Empoli i 2004/2005-sesongen og Cremonese i andre halvdel av 2005/2006-sesongen, begge klubbene i Serie B.
Han fikk sin debut i Serie A den 21. september 2005 mot AS Roma og fikk tilsammen 16 kamper i løpet av fem år i Parma. Han forlot klubben vederlagsfritt på en Bosmanovergang i januar 2007 og skrev deretter under på en kontrakt med Frosinone i Serie B. I januar 2008 ble han lånt ut til Piacenza og ble gitt den tidligere spillerdrakten til Daniele Cacia, som hadde dratt til Fiorentina. Etter åtte år i italiensk fotball forlot han Frosinone den 3. juni 2009 for å skrive under på en treårskontrakt med den tyske klubben Bochum.


== Landslagskarriere ==
Dedič fikk sin landslagsdebut for Slovenia den 28. mars 2008 i en VM-kvalifiseringskamp mot Tsjekkia og fikk sitt første landslagsmål i en VM-kvalifiseringskamp mot Polen den 6. september 2008. Han ble siden en sentral spiller i Slovenias vellykkede kvalifisering til VM i fotball 2010 og scoret vinnermålet i den avgjørende playoff-kampen mot Russland. Dedič var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.


== Referanser ==


== Eksterne lenker ==
(en) Zlatko Dedič – FIFA 
(en) Zlatko Dedič – UEFA 
(en) Zlatko Dedič – Transfermarkt 
(en) Zlatko Dedič – national-football-teams.com 
(en) Zlatko Dedič – WorldFootball.net 
(en) Zlatko Dedič – Soccerbase.com 
(en) Zlatko Dedič – FootballDatabase.eu 
(de) Zlatko Dedič – fussballdaten.de 
(en) Zlatko Dedič – Soccerway 
(en) Zlatko Dedič – EU-Football.info 
NZS.si – Spillerprofilen til Zlatko Dedič hos Nogometna Zveva Slovenue (NZS)
Valg 2011

Valg 2011 kan vise til blant annet: 

Kommunestyre- og fylkestingsvalget 2011, et valg som ble avholdt i Norge mandag den 12. september 2011.
Folketingsvalget 2011, et valg som ble avholdt i Danmark den 15. september 2011.
Lagtingsvalget på Færøyene 2011, et valg på Færøyene som ble avholdt den 29. oktober 2011.
Francesca Schiavone

Francesca Schiavone (født 23. juni 1980 i Milano, Italia) er en italiensk tennisspiller.


== Grand Slam-tittel ==
 French Open:
Single kvinner – 2010 (hun beseiret Samantha Stosur med 6-4, 7-6 i finalen)


== Referanser ==


== Eksterne lenker ==
Offisielt nettsted 
(en) Francesca Schiavone – kategori av bilder, video eller lyd på Commons 
(de) Francesca Schiavone – Munzinger Sportsarchiv 
(en) Francesca Schiavone – Olympedia 
(en) Francesca Schiavone – Sports-Reference (OL-resultater – arkivert) 
(en) Francesca Schiavone – WTA Tennis 
(en) Francesca Schiavone – ITF Tennis 
(en) Francesca Schiavone – FedCup
Matthew Reilly

Matthew John «Matty» Reilly (født 2. juli 1974 i Sydney) er en australsk forfatter kjent for sine actionfokuserte historier.


== Referanser ==


== Eksterne lenker ==
(en) Offisielt nettsted 
(en) Matthew Reilly på Internet Movie Database 
(fr) Matthew Reilly på Allociné 
(en) Matthew Reilly hos The Movie Database
Andraž Kirm

Andraž Kirm (født 6. september 1984 i Ljubljana) er en slovensk fotballspiller som for øyeblikket spiller for den nederlandske klubben FC Groningen og for det slovenske herrelandslaget som midtbane eller ving.


== Klubbkarriere ==
Kirm startet sin fotballkarriere i 1991 som guttespiller hos den lokale klubben NK Šmartno, og i 2002 dro han til NK Slovan hvor han fikk om lag 17 seriekamper på to sesonger. I 2004 dro han videre til NK Svoboda i hjembyen, hvor han etablerte seg som førstelagsspiller og pådro seg oppmerksomhet fra større klubber. På sommeren 2005 skrev han kontrakt med den slovenske førstedivisjonsklubben NK Domžale, og i andre halvdel av 2005/2006-sesongen etablerte han seg fast på førstelaget. I løpet av 2006/2007-sesongen og 2007/2008-sesongen var han med på å vinne flere titler med klubben.På sommeren 2008 gikk det overgangsrykter som satte Kirm i forbindelse med den italienske Serie A-klubben Chievo Verona, men han forble i NK Domžale i ytterligere ett år, hvor han også fikk spille kvalifiseringskamper til Mesterligaen med klubben. Den 2. juli 2009 dro han til den polske klubben Wisła Kraków hvor han skrev under på en femårskontrakt.


== Landslagskarriere ==
Kirm fikk sin landslagsdebut for Slovenia i august 2007 i en vennskapskamp mot Montenegro i Podgorica. Siden denne kampen har han mer eller mindre spilt fast på landslaget. Hans første landslagsmål kom i en VM-kvalifiseringskamp mot San Marino den 12. august 2009. Kirm var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.


== Referanser ==


== Eksterne lenker ==
(en) Andraž Kirm – FIFA 
(en) Andraž Kirm – Transfermarkt 
(en) Andraž Kirm – national-football-teams.com 
(en) Andraž Kirm – WorldFootball.net 
(en) Andraž Kirm – FootballDatabase.eu 
(en) Andraž Kirm – Soccerway 
(en) Andraž Kirm – EU-Football.info 
(en) Andraž Kirm – FBref 
(en) Spillerprofil på Det Slovenske fotballforbund (NZS) også tilgjengelig på Slovensk.
Glienicker Brücke

Glienickebrua krysser vassdraget Havel og forbinder Berlin (området Wannsee i bydelen Steglitz-Zehlendorf) med Potsdam. Brua ble berømt gjennom tre agentutvekslinger som fant sted under den kalde krigen, og i lys av blant annet dette var brua et av få steder i verden der Sovjet-makten stod i et direkte konfronterende forhold til den USA-ledete vestmakten, jamført med Panmunjom i Korea.
Nord for brua ligger Jungfernsee, i sør Glienicker Lake og Tiefer See. Bundesstraße 1 går over brua og under finner man forbindelseskanaler mellom Havel og Teltowkanalen. Slottet Jagdschloss Glienicke finnes like ved og det er idag den sosialpedagogiske utdanningsinstitusjonen i  Berlin-Brandenburg


== Den første utvekslingen ==
Utvekslingen foregikk den 10. februar 1962 da oberst Rudolf Ivanovitsj Abel, Sovjetunionens toppspion i USA, ble utvekslet med piloten Francis Gary Powers, kjent fra U2-affæren, som var skutt ned over Sverdlovsk i Sovjetunionen to år tidligere, under et etterretningstokt som gikk fra Peshawar i Pakistan og som var ment å skulle ende i Bodø i Norge.


== Den andre utvekslingen ==
Tyve år senere foregikk den andre utvekslingen. Wolfgang Vogel, DDRs forhandler hadde kommet til en avtale med Vest-Tyskland om å utveksle 25 personer som satt fengslet i DDR mot fire sovjetrussiske spioner som var arrestert av CIA. Den 11. juni 1985 ble således 23 personer som var arrestert i Øst-Tyskland utvekslet mot de fire sovjetrussiske spionene som satt fengslet i vest.


== Den tredje utvekslingen ==
Den 11. februar 1986 ble fem personer som satt arrestert i Øst-Tyskland utvekslet mot fem personer som satt arrestert i Vest-Tyskland.
Disse ble utvekslet fra øst til vest:

Anatoli Sjtsjaranskij sovjetisk borger, dissident, regimekritiker, opposisjonell, etter sovjetisk mening spion for USA og dømt for forræderi og antisovjetisk agitasjon. Han ble senere under navnet Natan Sharansky, israelsk minister og regjeringsmedlem
Wolf-Georg Frohn, DDR borger
Jaroslav Javorský fra Tsjekkoslovakia
Dietrich Nistroy vesttysk statsborgerDisse ble utvekslet fra vest til øst:

Hana Köcher, KGB-agent fra Tsjekkoslovakia
Karel F. Köcher, KGB-agent fra Tsjekkoslovakia
Jevgenij Semljakov, dataspesialist fra Sovjetunionen
Jerzy Kaczmarek, polsk statsborger
Detlef Scharfenorth


== Eksterne lenker ==
Offisielt nettsted 
(en) Glienicker Brücke – kategori av bilder, video eller lyd på Commons 
(en) Glienicker Brücke – galleri av bilder, video eller lyd på Commons
Aleksander Radosavljevič

Aleksander Radosavljevič (født 25. april 1979 i Kranj) er en slovensk fotballspiller som for øyeblikket spiller for den nederlandske klubben ADO Den Haag og for det slovenske herrelandslaget som defensiv midtbane.


== Klubbkarriere ==
Radosavljevič startet sin fotballkarriere i 1998 med den lokale klubben Triglav Kranj. Allerede etter én sesong dro han videre til toppklubben Celje, hvor han etablerte seg på førstelaget som defensiv midtbanespiller. Han markerte seg såpass at han tiltrakk seg oppmerksomhet fra flere europeiske toppklubber, og i 2002 ble han klar som utenlandsproff for den russiske klubben Shinnik Yaroslavl.
Han slet med å etablere seg hos Shinnik Yaroslavl og ble derfor lånt ut til slovenske klubben Mura i 2003/2004-sesongen. Etter å ha spilt 70 kamper over to sesonger for Shinnik Yaroslavl dro han videre til den russiske rivalen Tom Tomsk og bidro med 60 kamper over to sesonger i den øverste russiske divisjonen før han dro vederlagsfritt til den kypriotiske klubben Larissa vinteren 2010.


== Landslagskarriere ==
Radosavljevič fikk sin landslagsdebut for Slovenia den 7. september 2003 i en EM-kvalifiseringskamp mot Malta. Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.


== Referanser ==


== Eksterne lenker ==
(en) Aleksander Radosavljevič – FIFA 
(en) Aleksander Radosavljevič – Transfermarkt 
(en) Aleksander Radosavljevič – national-football-teams.com 
(en) Aleksander Radosavljevič – WorldFootball.net 
(en) Aleksander Radosavljevič – FootballDatabase.eu 
(en) Aleksander Radosavljevič – EU-Football.info 
(en) Spillerprofil på Det Slovenske fotballforbund (NZS) også tilgjengelig på Slovensk.
Fasanvej metrostasjon

Fasanvej med binavnet Solbjerg er en stasjon på Københavns metros linje M1 og M2. Fasanvej stasjon ligger hvor metroens trasé krysser Nordre Fasanvei på Frederiksberg. Før 25. september 2006 het stasjonen Solbjerg med binavnet Fasanvej. Stasjonen ble åpnet 12. oktober 2003.

Solbjerg stasjon var fra 13. desember 1986 til 1. januar 2000 stasjon på S-banen mellom Vanløse og Frederiksberg. Etter Frederiksberg stasjons stengning 20. juni 1998 var Solbjerg endestasjon inntil linjen ble nedlagt med tanke på å gjenåpne den som metrolinje. S-stasjonen lå i terrengnivå på vestsiden av Nordre Fasanvej, mens metrostasjonen ligger rett under jorden på østsiden. 
Etter nedgravningen av jernbanen sløyfet man Nordre Fasanvejsbroen, som før hadde ligget som en pukkel på den ellers så flate Fasanveien. I den forbindelse kom Fasankroen på østsiden «opp» i gateplan, mens Føtex på vestsiden ble oppusset og fikk inngang en etasje lengre nede enn før.


== Eksterne lenker ==
Fasanvej metrostasjon på m.dk (da)
Condorcet (andre betydninger)

Condorcet kan vise til følgende:

Marquis de Condorcet (1743–1794), fransk filosof og matematiker, oppfinneren av Condorcet kriteriet
Sophie de Condorcet, forfatter, konen til Marquis de Condorcet
Condorcet, Drôme, en fransk kommune i departementet Drôme, se kommuner i Frankrike
Condorcet (krater), et månekrater
Øresund metrostasjon

Øresund er en av Københavns metrostasjoner, og ligger på Amager. Den ligger på linje M2 mellom stasjonene Lergravsparken og Amager Strand. 
Øresund stasjon ble innviet i 2007, og ligger i takstsone 3.


== Amagerbanen ==
Amagerbanens "Øresundsvej Station" lå omtrent der hvor Øresund Station ligger nå. Selve stasjonsbygningen fra 1907 ble bygget ned i 2005 i forbindelse med metroanleggelsen, og planen er at den skal gjenoppstå på Frilandsmuseet i forbindelse med deres planer om  en stasjonsby. 


== Fotnoter ==


== Eksterne lenker ==
Øresund metrostasjon på m.dk (da)
Maxsat

Maxsat er et skandinavisk ungdomprogram som gikk på TV3 i 1988. En av programlederne var norske Marianne Tveit. Konseptet var at tre skandinaviske ungdommer skulle møtes i studio og lage sine egne programmer. Programmet hadde flere likhetstrekk med Sky Channels Fun Factory og Super Channels Supertime.


== Referanser ==
Milan Stanković

Milan Stanković (serbisk: Милан Станковић, født 9. september 1987 i Beograd) er en pop- og visesanger fra Serbia. Han er utdannet helsefagarbeider.
Stanković startet sin karriere som deltaker i den serbiske musikalkonkurransen Zvezde Granda, hvor han ble en publikumsfavoritt og via SMS-stemmegivning ble plassert på førsteplass i 12 av 14 konkurranser. Han nådde konkurransens superfinale, og ble gjenstand for betydelig oppmerksomhet i media.
Med sangen Ovo je balkan deltok Stanković i 2010-utgaven av Eurovision Song Contest, hvor han med 72 poeng endte på 13.-plass.


== Eksterne lenker ==
(en) Milan Stanković – kategori av bilder, video eller lyd på Commons 
(en) Milan Stanković på Discogs 
(en) Milan Stanković på MusicBrainz 
(en) Milan Stanković på SoundCloud 
(en) Milan Stanković på Spotify 
(en) Milan Stanković på Last.fm 
(en) Milan Stanković på Last.fm 
Milan Stanković på Instagram
Eva Simons

Eva Simons (født 27. april 1984 i Amsterdam) er en nederlandsk sanger og pianist. Hun ble kjent i 2004 da hun vant den nederlandske versjonen av realityserien Popstars som en del av det kortlivede jentebandet Raffish. I 2009 startet hun på sin solokarriere etter å ha spilt inn sin første single, Silly Boy. Den ble lekket ut på internett hvor den ble meget populær.


== Referanser ==


== Eksterne lenker ==
Offisielt nettsted 
(en) Eva Simons – kategori av bilder, video eller lyd på Commons 
(en) Eva Simons på Internet Movie Database 
(en) Eva Simons hos The Movie Database 
(en) Eva Simons på Discogs 
(en) Eva Simons på MusicBrainz 
(en) Eva Simons på SoundCloud 
(en) Eva Simons på Spotify 
(en) Eva Simons på Songkick 
(en) Eva Simons på Last.fm 
(en) Eva Simons på Genius — sangtekster 
(en) Eva Simons på AllMusic 
Eva Simons på Twitter 
Eva Simons på Facebook 
Eva Simons på Instagram 
Eva Simons på YouTube 
Eva Simons på Myspace
Vardegga

Vardegga vanligvis kalt Vareggen er et fjell på 590 meter over havet i Arna og Åsane i Bergen.
Vareggen er et populært turområde i Bergen, gjerne i kombinasjon med tur over Vidden til Ulriken eller Fløyen. Vareggen nås like lett fra Bergen, Åsane eller Arna.
Vardeggen Opp er et motbakkeløp som ble første gang arrangert av Flaktveit Idrettsklubb i 2010. Løpet er på 6 km og med en høydeforskjell på 475 meter.


== Hyttene ==
Vikinghytten på Vareggen er åpen hver søndag hele året gjennom fra 10.30-14.30 unntatt i juli. Den andre hytten som ligger der har litt ulike navn som Fjellhytten, Arnahytta og Speiderhytten. Begge hyttene sees tydelig mot himmelranden fra E16 ved Gaupås.


== Fjell i Arna ==
Gullfjellet – 987 moh.
Skåldalsfjellet – 718 moh. med Skåldalsnipa – 603 moh.
Hananipa – 717 moh. med toppunktet i Vaksdal, men oppstigning fra Arna.
Trollabotshaugen – 678 moh.
Krånipa – 703 moh.
Trengereidhotten – 577 moh.
Borga – 634 moh.
Repparåsen – 609 moh.
Vardegga / Vareggen – 590 moh.
Ådnanipa / Arnanipa – 456 moh.


=== Se også ===
Byfjellene i Bergen


== Referanser ==


== Eksterne lenker ==
Turveier i Arna
Vikinghytten
Turforslag - Ut.no